Malvika Iyer

Malvika Iyer (Kumbakonam, Tamil Nadu, 1989ko otsailaren 18a) indiar gizarte-langilea eta pertsona desgaituen eskubideen aldeko aktibista da. Horrez gain, modeloa ere bada eta moda eskuragarria aurkezten du. Nerabea zela, bi eskuak galdu zituen granada bat aurkitu zuenean. 2017an gizarte-langintzako doktoregoa lortu zuen Madrasko Gizarte Langintzako Eskolan. 

 Bizitza 
Iyer 1989ko otsailaren 18an jaio zen Kumbakonamen, Tamil Nadun, eta B. Krishnan eta Hema Krishnanen alaba da. 2002ko maiatzaren 26an, 13 urte zituela, Iyerrek bi eskuak galdu zituen Bikanerko bere etxean eskuetan lehertu zitzaion granada bat hartu zuenean. Hanketan ere lesio larriak izan zituen, hainbat haustura, nerbio-paralisia eta hipoestesia barne.

IEskolan graduatu ondoren, New Delhira joan zen bizitzera, non ekonomia ikasi zuen Delhiko St. Stephen's Collegen, eta ondoren Gizarte Lagintzako masterra egin zuen Delhiko Gizarte Langintzako Eskolan. Madrasko Gizarte Languntzako Eskolan masterra eta doktoretza egin zituen, eta 2012an Masterreko Tesi Onenaren Rolling Cup saria irabazi zuen. Bere doktore-tesia desgaitasuna duten pertsonen estigmatizazioari buruzkoa zen.

2013an Indiako Inklusio Gailurrean parte hartu zuen. 

Moda eskuragarriaren aldekoa izanik, NIFT eta Ability Foundationen ikuskizunean parte hartu zuen Chennain, non desgaitasuna duten pertsonentzako jantzi funtzionalak diseinatzearen beharra azpimarratu zuen.

Nazio Batuen Erakundearen Gazteen Garapenerako Agentzia Arteko Sareko Gazteria eta Genero Berdintasunari buruzko Lantaldean sartu zen, eta 2017ko martxoan Nazio Batuen Erakundearen New Yorkeko egoitzan hitzaldi bat ematera gonbidatu zuten.

2017ko urrian, Munduko Ekonomia Foroaren Indiako Ekonomia Goi Bileran parte hartu zuen New Delhiko Taj Palace hotelean.

 Sariak eta errekonozimenduak 

 2015: hamarkadako 100 aldaketa-eragile eta albiste-sortzaileetako bat, Deccan Chronicle egunkariaren arabera
 2016: Women in the World plataformaren Emerging Leaders Award
 2018: Nari Shakti Puraskar

 Erreferentziak 

 Kanpo estekak 

Kategoria:Emakumezko gizarte-langileak
Kategoria:Indiako giza eskubideen aldeko ekintzaileak
Kategoria:Pertsona desgaituen eskubideen aldeko ekintzaileak
Kategoria:Giza eskubideen aldeko emakumeak
Kategoria:Desgaitasuna duten aktibistak
Kategoria:Desgaitasuna duten indiarrak
Kategoria:Anputatuak
Kategoria:Indiako modeloak
Kategoria:Emakume modeloak
Kategoria:XX. mendeko indiarrak
Kategoria:XXI. mendeko indiarrak